สุนัขของประธานาธิบดี “First Dogs: American Presidents and Their Best Friends”
เรื่องของสัตว์เลี้ยง โดยเฉพาะสุนัขที่ทำเนียบประธานาธิบดีสหรัฐนั้น มีหลายแง่มุม และมีความเป็นมายาวนาน นับตั้งแต่ประธานาธิบดีคนแรกของสหรั
Roy Rowan ผู้ร่วมเขียนหนังสือเรื่องสุนัขของประธานาธิบดี"First Dogs: American Presidents and Their Best Friends" อ้างคำกล่าวของอดีตประธานาธิบดีสหรัฐCalvin Coolidge ที่กล่าวไว้ว่า "คนที่ไม่ชอบสุนัขไม่ควรจะได้เข้าไปอยู่ในทำเนียบไว้ท์ เฮ้าส์" คุณ Roy บอกว่าได้ค้นคว้าหาข้อมูลย้อนกลับไปในประวัติศาสตร์ และเชื่อว่า มีประธานาธิบดีสหรัฐเพียงสองสามคนเท่านั้นที่ไม่มีสุนัขเป็นสัตว์เลี้ยง เริ่มต้นตั้งแต่ประธานาธิบดี GeorgeWashington ประธานาธิบดีคนแรก ซึ่งเลี้ยงสุนัขไว้หลายตัวนอกเหนือไปจากสัตว์เลี้ยงอื่นๆ สุนัขที่ชื่อดังที่สุดของประธานาธิบดี Washingtonคือ Sweetlips ซึ่งติดตามนายพล Washingtonในสมัยนั้น เข้าสนามรบประกาศอิสรภาพจากการปกครองของอังกฤษ นอกจากจะเป็นเพื่อนที่ดีของประธานาธิบดีแล้วสุนัขบางตัวก็เข้าไปมีบทบาททางการเมืองได้ด้วย คุณ Roy Rowan ผู้ร่วมเขียนหนังสือเรื่องสุนัขของประธานาธิบดียกตัวอย่างประธานิบดีบิล คลินตัน ซึ่งเมื่อเผชิญหน้ากับกรณีอื้อฉาวที่เกี่ยวข้องกับนางสาวมอนิก้า ลูวินสกี้ ก็มีนาย บัดดี้ สุนัขพันธุ์ แลบราดอร์ สีช๊อคโกแล็ตมาเลี้ยงในทันทีเพื่อช่วยผ่อนคลายสถานการณ์ คุณ Roy ถือว่าในกรณีนี้ สุนัขถูกใช้เป็นอาวุธเบี่ยงเบนความสนใจของมวลชน แต่คุณ Claire McLean ผู้ก่อตั้งพิพิธภัณฑ์สัตว์เลี้ยงของประธานาธิบดี บอกว่าสุนัขไม่ได้เป็นสัตว์เลี้ยงยอดนิยมประเภทเดียวของประธานาธิบดี เธอเล่าว่าในสมัยประธานาธิบดีจอห์น แอดัมส์ มีการเลี้ยงจรเข้ ประธานาธิบดีมาร์ติน แวน บิวเรนมีลูกเสือสองตัวใส่กรงตั้งไว้ที่สนามหญ้าในบริเวณทำเนียบไว้ท์ เฮ้าส์จนกระทั่งรัฐสภาบังคับให้ส่งเข้าสวนสัตว์และประธานาธิบดีเฮาเวิร์ด แทฟต์ เลี้ยงวัวไว้ที่ทำเนียบไว้ท์ เฮ้าส์และให้คนรีดนมวัวมาดื่มทุกวันจนกระทั่งหมอประจำตัวประธานาธิบดีแทฟต์สั่งให้เลิกเลี้ยงวัวเพราะดื่มนมวัวทุกวันจนตัวอ้วนท้วนทีเดียว แต่ในยุคสมัยใหม่นี้คงจะไม่มีสุนัขตัวไหนได้รับความสนใจมากเท่ากับ Bo Obama สุนัขชอบน้ำ พันธุ์ปอร์ตุกีส ซึ่งอดีตวุฒิสมาชิกเอ็ดเวิร์ด เคนเนดี้มอบให้กับครอบครัวของประธานาธิบดีบารัค โอบาม่าเป็นของขวัญ